Trumplerova hviezda

Trumplerove hviezdy sú izolované hviezdy s mimoriadne vysokými hodnotami hmotnosti (až niekoľko sto hmotností Slnka). Hmotnosť týchto hviezd vypočítal z ich červeného posunu americký astronóm švajčiarskeho pôvodu Robert Julius Trumpler. V súčasnosti sa tieto hodnoty pokladajú za nereálne a pozorovaný červený posun sa nevysvetľuje gravitačnými efektmi, ako to predpokladal americký vedec, ale pohybmi plynov v atmosférach týchto hviezd.

Kategória:Hviezdy